Mánudaginn 6. janúar kl. 17:30 verður haldinn viðburður í Norska húsinu undir yfirskriftinni Ísland í gamla daga - Draugasögur á þrettándanum . Viðfangsefnið er ísland í gamla daga í meðförum Bjarkar Bjarnadóttur , umhverfis-þjóðfræðings og sagnakonu . Björk hefur sérhæft sig í fornri þekkingu á náttúrunni og að segja íslenskar þjóðsögur fyrir unga jafnt sem aldna . Hin forna náttúruþekking býr t.d. í íslensku þjóðsögunum , þjóðtrúnni norænu goðafræðinni og Íslendingasögunum . Björk mun fjalla um þjóðsögur sem voru skráðar niður á miðhluta 19. aldar og komu út á árunum 1862 - 1864 . Hún fjallar einnig um eðli og einkenni hinna íslensku drauga og segir nokkrar íslenskar draugasögur . Gestir eru hvattir til að mæta og endilega deila þeim draugasögum sem þeim hafa verið sagðar . Allir velkomnir og aðgangur ókeypis .